Il-finanzjament ta' investimenti ekoloġiċi Webinar mill-Gozo Business Chamber u l-Bank of Valletta L-intraprendituri issa jistgħu jittrasformaw in-negozju tagħhom għal mudell li jiffranka l-ispejjeż waqt li jnaqqas l-impatt negattiv fuq l-ambjent billi jinvestu b'mod sostenibbli f'enerġija ekoloġika. Filwaqt li l-investiment f'soluzzjonijiet ta' enerġija rinnovabbli u effiċjenti jeħtieġ spiża inizjali, is-soluzzjonijiet finanzjarji tal-Bank of Valletta huma innovattivi b'mod li jistgħu jgħinu biex jingħeleb dan l-ostaklu waqt li jiżguraw qligħ tajjeb fuq l-investiment. Il-Gozo Business Chamber, b'kollaborazzjoni mal-Bank of Valletta se jorganizza webinar fit-8 ta' Lulju min-12:30 sas-13:30 biex jiddiskuti għażliet ta' finanzjament aċċessibbli għal investimenti ekoloġiċi. Matul il-webinar, Mark Scicluna Bartoli, Executive Product Management and Development fil-Bank of Valletta flimkien ma' rappreżentanti mill-Bank Ewropew tal-Investiment se jipprovdu informazzjoni dwar il-BOV Energy Loans. Il-BOV Business Energy Loan, hija skema innovattiva ta' finanzjament immirata biex tgħin lill-intrapriżi jnaqqsu l-ispejjeż tal-enerġija tagħhom. Is-self huwa disponibbli kemm għall-SMEs kif ukoll għall-Mid-Caps (intrapriżi li jimpjegaw sa 3000 impjegat). Il-BOV Business Energy Loan tibbenefika minn garanzija offruta mill-Unjoni Ewropea u l-Gvern ta' Malta li tippermetti lill-Bank jipprovdi rata ta' imgħax attraenti u termini kollaterali. Minbarra dan, is-self jibbenefika minn sussidju ta' rata ta' imgħax ta' 2% għall-ewwel tliet snin li se jikkontribwixxi fuq ir-ritorn mill-investimenti ekoloġiċi. "In-negozji għandhom jivvalutaw il-konsum tal-enerġija tagħhom u jagħtu prijorità lill-investimenti fuq il-bażi tal-ogħla ħlas lura minnhom," qal Mark Scicluna Bartoli. " Il-BOV Business Energy Loan tiżgura li l-investimenti identifikati jaħsdu l- benefiċċji lura malajr, filwaqt li tnaqqas l-impatt negattiv fuq l-ambjent tal-intrapriżi 'l quddiem." "Fil-Bank of Valletta nirrikonoxxu l-potenzjal ta' investimenti ekoloġiċi u l-integrazzjoni perfetta tagħhom fl-istrateġija tagħna lejn mudell bankarju aktar sostenibbli" qal Mark Scicluna Bartoli. Wara li offra b'suċċess għall-istrument ta' finanzjament tal-UE għall-Effiċjenza Enerġetika u l-Enerġija Rinnovabbli, il-Bank qed jipprovdi aċċess aktar faċli għall-finanzjament għal investimenti ekoloġiċi f'konformità mal-objettivi tal-ftehim Aħdar Ewropew. Biex tikseb aktar informazzjoni tista' żżur https://www.bov.com/Events/gbc-bov-financing-green-energy-investments u tirreġistra għal dan il-webinar. Il-BOV HomeEnergy Loan tgawdi mill-appoġġ finanzjarju tal-Fond Malti għall-Effiċjenza fl-Enerġija u Enerġija Rinnovabbli (EERE) li huwa ko-finanzjat mir-Repubblika ta' Malta u l-Unjoni Ewropea taħt il-Fond Reġjonali Ewropew tal-Iżvilupp (ERDF). L-iskop ta' dan il-fond ta' fondi u l-ewwel garanzija ta' telf tiegħu flimkien ma' skema ta' sussidju fuq ir-rata tal-imgħax huwa li jappoġġja l-aċċess tar-riċevituri finali għall-investimenti tagħhom f'effiċjenza fl-enerġija u miżuri ta' enerġija rinnovabbli. Kull self huwa suġġett għall-kriterji normali tas-self tal-Bank u l-approvazzjoni finali mill-Bank.Maħruġa mill-Bank of Valletta p.l.c., 58, Triq San Żakkarija, il-Belt Valletta VLT 1130. Bank of Valletta p.l.c. hija kumpanija pubblika b'responsabbiltà limitata regolata mill-MFSA, liċenzjata biex twettaq in-negozju tas-servizzi bankarji u ta' investiment skont l-Atti tas-Servizzi Bankarji u ta' Investiment (Kap.370, 371 tal-Liġijiet ta' Malta).